CELEX: 62020CN0616
Language: et
Date: 2020-11-19 00:00:00
Title: Kohtuasi C-616/20: Eelotsusetaotlus, mille on esitanud Verwaltungsgericht Köln (Saksamaa) 19. novembril 2020 – M2Beauté Cosmetics GmbH versus Saksamaa Liitvabariik

1.3.2021   
            
            
               ET
            
            
               Euroopa Liidu Teataja
            
            
               C 72/11
            
         
      Eelotsusetaotlus, mille on esitanud Verwaltungsgericht Köln (Saksamaa) 19. novembril 2020 – M2Beauté Cosmetics GmbH versus Saksamaa Liitvabariik
      (Kohtuasi C-616/20)
      (2021/C 72/15)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgericht Köln
      
         Põhikohtuasja pooled
      
      
         Kaebaja: M2Beauté Cosmetics GmbH
      
         Vastustaja: Saksamaa Liitvabariik, keda esindab Bundesinstitut für Arzneimittel und Medizinprodukte
      
         Eelotsuse küsimused
      
      
                  1.
               
               
                  Kas liikmesriigi asutusel, kes kosmeetikatoote kõiki omadusi hinnates liigitab selle toote ravimiks toime alusel 6. novembri 2001. aasta direktiivi 2001/83/EÜ (1) artikli 1 punkti 2 alapunkti b tähenduses, on õigus tugineda toote farmakoloogiliste omaduste ja ohtude nõutaval teaduslikul kindlakstegemisel niinimetatud „struktuurianaloogiale“, kui kasutatud on uut välja töötatud toimeainet, mis on oma struktuuri poolest võrreldav juba tuntud ja uuritud farmakoloogiliste toimeainetega, kuid taotleja ei esita uue aine toime ja annustamise kohta ulatuslikel farmakoloogilistel, toksikoloogilistel või kliinilistel uuringutel põhinevaid andmeid, mis on nõutavad üksnes direktiivi 2001/83/EÜ kohaldamise korral?
               
            
                  2.
               
               
                  Kas 6. novembri 2001. aasta direktiivi 2001/83/EÜ artikli 1 punkti 2 alapunkti b tuleb tõlgendada nii, et toodet, mis lastakse turule kosmeetikatootena ja mis oma farmakoloogilise toime kaudu avaldab märkimisväärset mõju füsioloogilisele talitlusele, tuleb pidada ravimiks toime alusel vaid siis, kui sellel on konkreetne kasulik, tervisele soodne mõju? Kas seejuures on piisav, et toode mõjutab positiivselt peamiselt välimust, avaldades enesehinnangu tõstmise või hea enesetunde suurendamise kaudu tervisele kaudselt kasulikku mõju?
               
            
                  3.
               
               
                  Või on toode ravim toime alusel ka siis, kui selle kasulik toime piirdub välimuse parandamisega, avaldamata tervisele otseselt või kaudselt kasulikku mõju, kuid toote omadused ei ole üksnes tervisekahjulikud ja seepärast ei ole toode võrreldav narkootilise ainega?
               
            
         (1)  Euroopa Parlamendi ja nõukogu 6. novembri 2001. aasta direktiiv 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (EÜT 2001, L 311, lk 67; ELT eriväljaanne 13/027, lk 69), mida on viimati muudetud Euroopa Parlamendi ja nõukogu 20. juuni 2019. aasta määrusega (EL) 2019/1243 (ELT 2019, L 198, lk 241).